b'\n_START_ARTICLE_\nKhonnor\n_START_PARAGRAPH_\nConnor Kirby-Long, kendt under kunsternavnet Khonnor, er en amerikansk elektronisk musiker f\xc3\xb8dt 24. juli 1986 i Saint Johnsbury, Vermont. Han har udgivet musik p\xc3\xa5 internettet, bl.a. p\xc3\xa5 den amerikanske fildelingsside Soulseek, under flere forskellige pseudonymer, men han udgav f\xc3\xb8rst sin f\xc3\xb8rste reele plade Handwriting p\xc3\xa5 pladeselskabet Type i 2004. Pladen er indspillet i for\xc3\xa6ldrenes k\xc3\xa6lder med brug af en computer og en mikrofon fra et sprogkursus da han var 17 \xc3\xa5r gammel. Den behandlede temaer s\xc3\xa5som ensomhed og alkoholisme, ting Kirby-Long selv havde lidt under, og pladen fik fremragende anmeldelser, bl.a. 9 ud af 10 mulige point i det britiske musikblad NME._NEWLINE_Khonnor har spillet p\xc3\xa5 Roskilde Festival 2005.'